kardosdrur/scandi-wiki huggingface dataset:
Faklen

Faklen var et dansk kulturtidsskrift, der i årene 1996–2001 udkom med 21 numre, redigeret af Rune Engelbreth Larsen (der fra år 2000 også var formand for Minoritetspartiet). Tidsskriftets titel er inspireret af Karl Kraus’ avis Die Fackel, som udkom i årene 1899–1936.

Faklen havde undertitlen "Et stridsskrift for humanister, relativister og erkendelsesterrorister!" og vakte ved sin fremkomst betydelig opsigt, bl.a. på grund af sin kontante afvisning af, hvad redaktionen oplevede som en generel højredrejning og dehumanisering i samfundet og en omfattende faglig kritik af den autoriserede bibeloversættelse fra 1992.

Tidsskriftet beskæftigede sig især med tre hovedemner:
 samfundskritik og aktuelle politiske emner (særligt racisme, integration, retssikkerhed og samfundets højredrejning)
 kulturhistorie (bl.a. religionsvidenskab, antikken, bibeloversættelseskritik og feministisk kunst)
 erkendelsesteori (med artikler om fysik, neurologi, virkelighed og videnskabsteori)

Fra starten var Faklen stærkt inspireret af den danske science fiction- og horrorforfatter Erwin Neutzsky-Wulff, der selv bidrog med materiale til flere udgivelser, bl.a. en ny fædrelandssang i debutnummeret. En uoverensstemmelse om bladets ledelse og samarbejdsform medførte dog, at Erwin Neutzsky-Wulff i 1999 trak sig ud af arbejdet omkring Faklen.

Faklen havde på sit højeste et oplag på 5.000 eksemplarer og et par tusinde abonnenter, men var i sit sidste år ramt af tilbagegang, og bladet ophørte i 2001. 

Tidsskriftets hjemmeside fungerede 2001–2011 som webtidsskrift og blev i denne periode opdateret omkring en gang om ugen, især med udvalgte kommentarer og artikler af "humanistisk" tilsnit fra aviser eller blogs. I dag fungerer siden primært som arkiv over samtlige artikler i det trykte tidsskrift suppleret med artikler fra årene som webtidsskrift.

Noter

Eksterne henvisninger 
Faklens hjemmeside  – omfatter alle bladets artikler og blev indtil 2011  regelmæssigt  opdateret med nye indlæg. Redigeret af Rune Engelbreth Larsen og Carsten Agger.

Tidsskrifter fra Danmark
Etableret i 1996
Ophørt i 2001
Plus Forsikring

Plus Forsikring var et dansk forsikringsselskab med sæde i Odense.

Jydsk Assurance Compagni A/S stiftet i 1943 skiftede i 1997 navn til Plus Forsikring og blev i 1999 fusioneret med Kongeriget Danmarks Forsikringsforening G/S (KDF), således at Kongeriget Danmarks Forsikringsforening var aktionær i det fortsættende aktieselskab.

Direktøren indtil 1995 var Bent Vandt, hvorefter den ny direktør var Leif Preben Hansen.

Selskabet begyndte en kraftig ekspansion og voksede fra seks ansatte i 1997 til ca. 50 ansatte i 2002.

I 2002 købte Plus Forsikring aktiemajoriteten i Privathospitalet Skørping i Nordjylland.

Finanstilsynet konstaterede i efteråret 2002, at Plus Forsikring var insolvent, og selskabet blev taget under konkursbehandling, hvilket var den første konkurs i et dansk forsikringsselskab i 100 år. Direktøren Leif Hansen blev i 2006 ved Odense Byret fundet skyldig i mandatsvig og idømt et halvt års betinget fængsel og en bøde på 100.000 kr.

I 12 år, fra 2002 og indtil 2014, har Kammeradvokaten forsøgt at udredde økonomien i Plus Forsikring . Dette har ført til, at den tidligere bestyrelse, direktion og revision har fået forelagt et erstatningskrav på 34 millioner. Der er endnu ikke faldet dom i sagen, som forventes at tage flere måneder.

Skadesforsikringsselskaber i Danmark
Etableret i 1943
Ophørt i 2002
Bjarke

Bjarke er et drengenavn med betydningen bjørn eller stærk som en bjørn. Etymologisk stammer navnet fra nordisk mytologi og findes i Saxo Grammaticus vers. Det kendte heltedigt Bjarkemål beskriver Bjarkes bedrifter ved Rolf Krakes hof i Lejre.

Kendte personer 
Bjarke Møller, journalist
Bjarke Ingels, arkitekt
Kim Bjarke, teaterinstruktør

Relaterede navne
Bjarne
Bjørn

Drengenavne
Konfiskation

Konfiskation (lat. confiscatio) betyder inddragelse af faste- og  monetære værdier fra en person eller virksomhed, normalt til fordel for statskassen.

Politisk blev der i lande som Nazityskland, Sovjetunionen etc., udfærdiget love, som gav samfundet hjemmel til at konfiskere uønskede personers ejendom, formuer og andre værdier.

I okkuperede lande ses ofte, at okkupanten gør brug af konfiskation af alt af værdi, føde- og industriprodukter, krigsmateriel, fast ejendom og meget andet.

Det er væsentligt at bemærke forskellen mellem konfiskation og beslaglæggelse. Sidstnævnte er en midlertidig inddragelse af genstande, som foretages fx af politiet. Beslaglæggelse kan ske med henblik på konfiskation, men kan også ske af andre grunde.

Danske regler for konfiskation
De vigtigste regler for konfiskation fremgår af straffelovens §§ 75-77, ifølge hvilke udbyttet ved en strafbar handling helt eller delvis kan  konfiskeres. 

Retten til konfiskation omfatter også genstande, som har været anvendt til, er frembragt til eller i øvrigt har forbindelse til en forbryderisk handling.
 
I stedet for konfiskation af de fysiske genstande kan der konfiskeres et beløb, som svarer til disses værdi. 

Bestemmelserne indeholder bl.a. særlige regler for
 hvorledes der skal forholdes over for dem, som senere har erhvervet genstande, som nu skal konfiskeres
 hvordan der skal forholdes overfor den kriminelles ægtefælle eller samlever
 hvordan der skal forholdes, såfremt udøveren af den kriminelle handling er afgået ved døden

Hvis nogen har et erstatningskrav i anledning af den lovovertrædelse, som har medført konfiskation, kan det konfiskerede anvendes til dækning af erstatningskravet, og værdien af det går altså i denne situation ikke i statskassen.

Udover de nævnte bestemmelser i straffeloven findes der konfiskationsbestemmelser i nogle særlove.

Færdselslovens kapitel 18a indeholder hjemmel til konfiskation af motorkøretøjer i tilfælde, hvor føreren flere gange har gjort sig skyldig i overtrædelse af færdselsloven, hvis det må anses for påkrævet for at forebygge yderligere overtrædelser af færdselsloven, ligesom der er hjemmel til at foretage konfiskation af et køretøj tilhørende den person, der har foretaget overtrædelsen, selvom køretøjet ikke er anvendt ved overtrædelsen. Ved en lovændring fra 2014 er det blevet indskærpet, at der skal ske konfiskation i en række bestemte tilfælde, bl.a. ved spirituskørsel med alkoholpromille på over 2,00.

Danmark vedtog efter 2. verdenskrig i 1946 en lov, der gav mulighed mulighed for at konfiskere tysk og japansk ejendom i riget.

Se også
Beslaglæggelse

Noter 

Jura
Retsvidenskab
Juridiske begreber
Okkupation

Okkupation kan være besættelse af et herreløst territorium eller en militær og/eller fjendtlig overtagelse af en anden nation eller et geografisk område.

Okkupationer i nyere tid 
Den amerikansk-engelske okkupation af Irak.
Den israelske okkupation af palæstinensiske områder.
Den japanske okkupation af flere lande i stillehavsområdet under 2. verdenskrig.
Den kinesiske okkupation af Tibet i 1950.
Den marokkanske okkupation af Vestsahara.
Den nazistiske okkupation af flere lande i Europa under 2. verdenskrig, herunder besættelsen af Danmark.
Den syriske okkupation af Libanon.

Kategorier 
Kategorier for militært okkupation.

Suverænitet
Militær
Mellemslesvig

Mellemslesvig ligger i det nordlige Tyskland mellem Østersøen og Vesterhavet i Slesvig-Holsten. Hovedbyen er Flensborg.

Udstrækningen af landsdelen er omtvistet. Lyksborg på halvøen Angel og nogle af de nordfrisiske øer ved Vesterhavet hører dog med til Mellemslesvig.

I 1851 blev det regenburgske sprogreskript anledning til konflikter mellem dansktalende og tysktalende, idet sidstnævnte gruppe følte sig diskrimineret.  
 
Ved en folkeafstemning i den såkaldte anden zone i Sønderjylland den 14. marts 1920 stemte et flertal af befolkningen for, at området skulle være tysk. Dermed kom Mellemslesvig ikke med i Genforeningen 1920. Efter verdenskrigen i 1945 ønskede derimod et flertal af den hjemmehørende befolkning en ny folkeafstemning. 

Slesvig-Holstens geografi
Geografiske områder i Sønderjylland (på tværs af landegrænser)
Udbyhøj

Udbyhøj er en landsby på det nordlige Djursland, beliggende på sydsiden af Randers Fjords udmunding i Kattegat. Én af to færger over Randers Fjord sejler fra Udbyhøj Syd til Udbyhøj Vasehuse på nordsiden af fjorden. Der er tale om en kabelfærge. Den anden færge, Ragna, længere inde i fjorden, med plads til  3-4 biler, sejler mellem Voer og Mellerup. Lodsen på Randers Fjord har hjemsted her. 

Landsbyen kaldes også Udbyhøj Syd for at mindske forveksling med Udbyhøj Vasehuse, der ligger umiddelbart nord for fjordens udmunding. 
Udbyhøj ligger i Norddjurs Kommune og tilhører Region Midtjylland. Der er under 200 indbyggere i landsbyen.

Galleri

Eksterne henvisninger
Udbyhøjs hjemmeside 

Randers Fjord
Lokaliteter i Norddjurs Kommune
Holstebro Boldklub

Holstebro Boldklub (HB) er en fodboldklub fra den vestjyske by Holstebro, hvis bedste hold spiller i 2 division 2020-2021.

Klubben blev stiftet den 21. marts 1921, da Johannes Nielsen indkaldte til møde på byens afholdshotel. Johannes Nielsen blev selv klubbens første formand. Bestyrelsen bestod derudover af købmand Bjerrehus, gartner Rasmussen, cigarmager Ottow, bager Jensen, cigarmager Laursen og slagteriarbejder Ejner Skød. To år senere blev Otto Ottow formand, bogholder Krunderup kasserer og direktør Alfred Nørgaard (også kendt under tilnavnet "Asse") sekretær.

Selv om HB på få år vandt B-rækken, A-rækken, mellemrækken og i 1926 rykkede op i mesterrækken, var det ikke nogen dans på roser det hele. Allerede på daværende tidspunkt søgte de bedste spillere til bedre klubber, som dengang var Herning Fremad, der allerede befandt sig i mesterrækken. Derfor blev HB's første besøg i mesterrækken kun på ét år.

Holstebro Boldklub vandt i 1999 det officielle danske mesterskab i indendørs fodbold. Holdet bestod af følgende spillere: Claus Kjærgaard, Claus Bille, Rasmus Jessen, sportschef Jørn Hornshøj, Kim Jacobsen, Morten Kirk, Ole Storm og Per Andersen.

Klubbens højeste placering blev opnået i 1997 med en 5. plads i 1. division.

Holstebro Boldklub spiller i hvide trøjer, blå shorts og røde strømper.

Tidligere profiler i klubben 
Den legendariske målmand Peer Lauritsen spillede over 400 kampe for klubben. Holstebro Boldklub har gennem tiden fostret flere spillere, der efterfølgende har haft succes i dansk og international topfodbold: Jakob Kjeldbjerg (bl.a. Chelsea F.C), Jens Risager (bl.a Brøndby IF), Bo Hansen (bl.a. Brøndby IF og engelske Bolton Wanderers), Kim Kristensen (bl.a. FC Midtjylland, Herfølge og Vejle, Claus Bech Jørgensen, Morten Skoubo (bl.a. FC Midtjylland, Brøndby IF, Mönchengladbach og Real Sociedad) og Søren Krogh (bl.a. Brøndby IF).

Referencer

Ekstern kilde/henvisning 
 Holstebro Boldklub – Officiel hjemmeside

 
Fodboldklubber under DBU Jylland
Boldklub
Etableret i 1921
HB

HB er en forkortelse med flere betydninger:

 Bremen, Nummerplade
 Hadsund Boldklub, en dansk fodbold og håndboldklub fra Hadsund, i Himmerland
 Handelsstandens Boldklub, en dansk fodboldklub under Københavns Boldspil-Union
 Hasle Boldklub, en dansk fodboldklub under Jydsk Boldspil-Union
 Havnar Bóltfelag, en færøsk fodboldklub fra Tórshavn
 Herfølge Boldklub, en dansk fodboldklub fra Herfølge, på Østsjælland få kilometer syd for Køge by
 Holstebro Boldklub, en dansk fodboldklub i 2. division
 Hovedstadens Brugsforening, en sammensltuning af brugsforeninger
Konrad von Jungingen

Konrad von Jungingen (ca. 1355 i Schwaben – 30. marts 1407 i Marienburg) var fra 1393 til 1407 den 25. højmester i den Tyske Orden. Han stammede fra schwabisk lavadel og var bror til Ulrich von Jungingen, som efter Konrad valgtes til den 26. højmester for den Tyske Orden.

Levned 
Konrad er formentlig kommet til Preussen omkring 1380. Her optræder han første gang i 1387 som huskomtur i Osterode. 1390 blev han Tressler og 30. november 1393 blev han valgt til højmester af storkapitlet.
Under Konrads ledelse besejrede Tyske Orden de på Gotland overvintrende likedeeler. Fra dette tidspunkt var Østersøen næsten fri for sørøvere. De resterende fetajlebrødre, herunder også Klaus Størtebeker, flygtede til Nordsøen. 

Under Konrads ledelse opstod i 1393 byen Sensburg (Mragowo) i Østpreussen, hvor ordenen allerede i 1348 havde opført en træborg.

Kilder 
 C.A. Lückerath: Artikel K. v. Jungingen im Lexikon des Mittelalters

Adel fra Tyskland
Retsmediciner

En retsmediciner er en læge, som arbejder med klinisk retsmedicin og retspatologi. Den kliniske retsmedicin omfatter lægelige undersøgelser af voldsofre, voldtægtsofre, børn som har været udsat for fysiske, psykiske eller seksuelle overgreb, torturofre (asylansøgere) samt undersøgelser af personer mistænkt for pyromani, drab eller vold. 

Retspatologien omfatter findestedsundersøgelser ved mistænkelige dødsfald samt retslægelige obduktioner og ligsyn. De retslægelige obduktioner omfatter drabsobduktioner og en del af de obduktioner hvor man ved det retslægelige ligsyn ikke har kunnet fastslå dødsmåden (naturlig død, drab, selvmord eller ulykke) med sikkerhed. Hertil kommer en lang række andre obduktioner bl.a. identifikation af dødfundne, personer døde af arbejdsbetinget sygdom eller ulykke, trafikobduktioner og obduktioner af narkomaner. En retsmediciner er ansat på et af de tre retsmedicinske institutter ved Københavns Universitet, Aarhus Universitet og Syddansk Universitet. Som universitetsansatte er retsmedicinere også beskæftiget med forskning og undervisning af lægestuderende.
 
For at blive retsmediciner skal man uddanne sig som læge, og herefter gennemgå den 12 måneders kliniske basisuddannelse som er fælles for alle læger. Herefter følger en 5-årig speciallægeuddannelse i retsmedicin. Speciallægeuddannelsen i retsmedicin blev indført november 2007 – tidligere var retsmedicinere speciallæger i klinisk patologi.

Retsmedicinere er især kendt fra TV-serier så som CSI og andre krimiserier – disse serier ligger dog meget langt fra retsmedicinernes virkelige arbejde. Retsmedicineren er en meget vigtig brik i efterforskningen, og er tit en afgørende faktor.

Retspersonale
Komiteen for et frit Irak

Komiteen for et frit Irak (KFI) er en dansk organisation som har til formål at arbejde for alle danske og ikke irakiske troppers umiddelbare hjemsendelse samt at støtte den irakiske modstandskamp.

 KFI blev stiftet 13. september 2003 som protest mod Den tredje golfkrig, og dansk deltagelse. Carsten Kofoed er organisationens talsmand.

 KFI anser det nye styre under Iyad Allawi som et illegitimt marionetstyre.
 KFI mener retssagen mod Saddam Hussein og 11 andre ledere fra det tidligere styre i Irak er en skueproces og "farce fra ende til anden", da retssagen er et produkt af en illegitim krigshandling .
 KFI mener den amerikanske og danske regering er krigsforbrydere og at personer og organisationer udenfor Irak der støtter den nuværende regering i Irak burde fordømmes.
 KFI mener, at visse af bevægelserne i og udenfor Irak, der kæmper mod den siddende irakiske regering er styret af sande folkelige, patriotiske og antiimperialistiske kræfter, der går på tværs af politiske, religiøse og etniske skel. Deres kamp betegnes som en "befrielseskamp".
 KFI har været med til at arrangere en række foredrag og demonstrationer mod USA, den nye styre i Irak og dansk deltagelse. Størst af dem Stop Bush-demonstrationen foran den amerikanske ambassade i København, i forbindelse med præsident Bushs besøg i Danmark, 6. juli 2005.

Eksterne henvisninger 
 Komiteen for et frit Irak

Noter 

Ngo'er
Internationale solidaritetsbevægelser
Hjerteslag

Hjerteslag kan henvise til flere artikler:

 Tidligere anvendt udtryk for hjertestop eller akut myokardieinfarkt (AMI).
 Nu udtryk for et pulsslag.

Se også
 Hjertecyklus
Hjørring Amtstidende

Hjørring Amtstidende, grundlagt 1843 som den første avis i Hjørring. Avisen gik ind 1954.
 

Aviser fra Jylland
Amtstidende
Keflavík

Keflavík (dansk: „drivtømmerbugten“) er en islandsk by med ca. 10.000 indbyggere i Reykjanes-regionen i det sydvestlige Island. Den udgør sammen med Njarðvík og Hafnir kommunen Reykjanesbær, med  indbyggere. Afstanden til hovedstaden Reykjavík er ca. 40 kilometer

Historie 
Byens navn („drivtømmerbugten“) stammer sandsynligvis fra den første indbygger Ingólfur Arnarson. Hans træller fandt under søgningen efter byggematerialer kun drivtømmer. I begyndelsen af det  16. århundrede blev byen første gang nævnt som en engelsk handelsplads og udviklede sig senere til et fiskerleje og handelsby. 1949 fik byen sine by-rettigheder. 

Under 2. verdenskrig blev Keflavík en vigtig US militærbase. Lufthavnen blev påbegyndt i 1942 som en flybase for United States Army Air Forces (den amerikanske hærs flystyrker) til at overføre jager- og bombefly til krigsskuepladsen i Europa, især jagerflyene skulle optankes. Allierede maritime patruljefly anvendte også Keflavik i Slaget om Atlanterhavet. Amerikanerne rømmede basen i 1947, men vendte tilbage i 1950'erne under navnet Naval Air Station Keflavik. I 2006 forlod de amerikanske styrker Keflavík og overlod det militære område til den islandske stat. Basen havde et personale på ca. 1.350 US-soldater, 100 US-civile og 650 islandske civile. Dertil var der også tilknyttet soldater fra Norge, Danmark, Storbritannien og Canada. Også personalet fra det islandske brandværn var en del af Iceland Defense Force. Man kan fortsat se en række af de køretøjer i brug, som amerikanerne anvendte på stedet.

Erhverv og infrastruktur 
I udkanten af byen ligger Islands eneste internationale lufthavn, Keflavík International Airport som også er hovedbasen for Icelandair. 
I 2006, da US Navy lukkede Naval Air Station Keflavik, blev den overtaget af udviklingskontoret Kadeco og omdøbt til Ásbrú. Her blev universitet Keilir etableret i 2007 og huser nu flere campusser samt kommercielle virksomheder, såvel nydannede som eksisterende, der flyttede til området. internationale IT-firmaer har i Ásbrú etableret store datacentre, hvor billig islandsk strøm leverer energi til datacentrenes servere.  Datacentrene er via glasfiberkabler med stor overføringskapacitet forbundet med Europas, Amerikas og  Asiens internet.

Seværdigheder  

Ved havnen findes der endnu flere historiske bygninger som f. eks et dansk købmandshus fra det 19. århundrede (Duushús). Ikke langt derfra står der et "fiskermindesmærke". 
Den lille lyse kirke Keflavíkurkirkja fra 1915 og havneområdet med det hvid-blå fyrtårn Vatnsnesviti er også seværdig.
Den vestlige naboby Njarðvík, slutter sig med sin nordlige del sig næsten uden overgang til Keflavík. Víkingaheimar er et kulturhistorisk museum i Njarðvík, der beskæftiger sig med vikinger og vikingetiden.

Eksterne henvisninger 

Reykjanesbær – fotoalbum fra islandsmyndir.is
Officiel hjemmeside, islandsk
Viking World museum hjemmeside

Byer på Island
Venskabsforeningen Danmark - Den Demokratiske Folkerepublik Korea

Venskabsforeningen Danmark – Den Demokratiske Folkerepublik Korea er en dansk venskabsforening stiftet i 1968, med formål at udbrede kendskabet til Den Demokratiske Folkerepublik Korea (også kaldet Nordkorea). Foreningen er anerkendt af det nordkoreanske styre og den tidligere formand Anders Kristensen har modtaget en officiel pris i Nordkorea for foreningens venskabsarbejde.

Om foreningen 

Foreningen blev stiftet i 1968 af skatterevisor Christen Amby, og har ifølge egne vedtægter til formål at arbejde for:

 Udbredelse af kendskabet til Den Demokratiske Folkerepublik Korea.
 Fremme af solidariteten med hele det koreanske folks kamp for en uafhængig og fredelig genforening af Korea
 Fremme af at den koreanske halvø omdannes til en atomvåbenfri fredszone, samt en varig sikring af freden i Korea.
 Fremme af støtte til snarest mulig indgåelse af en fredsaftale i Korea til erstatning for våbenhvileaftalen fra 1953.
 Fremme af støtte til kravet om tilbagetrækning af alle fremmede militære tropper i hele Korea
 Udvikling af de politiske, økonomiske, videnskabelige og kulturelle forbindelser mellem Danmark og Den Demokratiske Folkerepublik Korea.

Nikolai Aamand har siden november 2021 været formand for Venskabsforeningen. Han afløste Anders Kristensen, der var formand fra 1982 til 2021. 

Foreningen arbejder hovedsageligt for sine formål gennem rejsearrangementer, udgivelse af bøger og pjecer samt udstillinger, foredrag og offentlige møder. Desuden har den været med til at organisere flere demonstrationer, fx ved Stop Bush demonstrationen i København i forbindelse med præsident Bushs besøg 6. juli 2005.

I foråret 2006 opstod der splittelse i et initiativ der hvert år afholder et 1. maj arrangement i København på Blågårds Plads, fordi nogle af de tilknyttede organisationer ønskede venskabsforeningen smidt ud af initiativet. Organisationen deltager hvert år i 1. maj arrangementet i Fælledparken.

Foreningen har i nyere tid arbejdet på medieplatformen Facebook, hvor der postes ugentlige nyheder fra Korea samt nyheder om foreningens arbejde.

Se også 
 En forening i modvind - en dokumentarfilm fra 2006 om foreningen

Eksterne henvisninger 
 Venskabsforeningen Danmark – Den Demokratiske Folkerepublik Korea
 Venskabsforeningen på Facebook
 Korean Friendship Association 
 Hvis min kone gav mig lov, ville jeg hænge et billede op af Kim Jong Il  Interview med formand Anders Kristensen
 En Forening i Modvind, video-dokumentar, vist på

Noter 

Foreninger fra Danmark
Etableret i 1968
Stormslag

Stormslag er et dansk Industrial/Metal-band, som portrætteres i en række udsendelser på DR2. De fik massiv omtale, da et af afsnittene viste en skrift på væggen, hvorpå der stod: "Dræb de Kristne". Kristne organisationer krævede efterfølgende programrækken om bandet fjernet.

Stormslag består af guitarist/bassist Tao Turéll, vokalist Jim Christensen og trommeslager Jens Peter Simonsen.

I øvrigt er Tao Turéll en nevø til den afdøde danske forfatter Dan Turéll.

Eksterne henvisninger 
 http://www.dr.dk/stormslag/
 http://www.dr.dk/omdr/index.asp?aid=1123
 http://politiken.dk/kultur/article131895.ece

Metalgrupper fra Danmark
Black metal-grupper
American Kennel Club

American Kennel Club (AKC) blev grundlagt i USA i 1884 og svarer til Dansk Kennel Klub i Danmark. Klubben er ikke tilsluttet FCI, men har sit eget system og sine egne racestandarder for de racer den anerkender. Hunderacerne fordeles på 7 grupper og 1 klasse. Der ud over har de stambogføring, kaldet Foundation Stock Service® (FSS), for de hunderacer som endnu ikke anerkendes og har fået en ACK standard. Dette giver disse hunde mulighed for at deltage i officielle konkurrencer som f.eks. lure coursing m.v.

Grupper og klasse 
 Sporting
 Hound
 Working
 Terrier
 Toy
 Non-Sporting
 Herding
 Miscellaneous Class
 Foundation Stock Service (FSS)

Etableret i 1884
Kennelklubber
Nadia

Nadia er et russisk pigenavn, der betyder håb.
Det er en diminutiv form af det russiske navn Надежда (Nadyezhda).
Nadine er en variation der er almindelig i Frankrig.

Eksempel 
 Nadia Bjerregaard Hansen
 Nadia Boulanger
 Nadia Comăneci
 Nadia Nadim
 Nadia Petrova

Pigenavne
Den ubetænksomme elsker

Den ubetænksomme elsker er en dansk film fra 1982.
Manuskript og instruktion Claus Ploug efter en roman af Leif Panduro.
Blandt de medvirkende kan nævnes:

Dick Kaysø
Karen-Lise Mynster
Pia Vieth
Ghita Nørby
Peter Steen
Ann-Mari Max Hansen
Solbjørg Højfeldt
Ove Sprogøe
Rita Angela
Preben Lerdorff Rye
Lisbet Dahl
Helge Kjærulff-Schmidt
Bodil Lindorff
Olaf Ussing
Finn Nielsen
Astrid Villaume
Ingolf David
Lise Schrøder

Eksterne henvisninger 
 

Film baseret på værker af danske forfattere
Danske film fra 1982
Den kloge mand

Den kloge mand kan hentyde til flere artikler:
 Den kloge mand (film fra 1937) – en dansk film fra 1937.
 Den kloge mand (film fra 1956) – en dansk film fra 1956.
Pelle Erobreren

Pelle Erobreren har flere betydninger:

 Pelle Erobreren (roman) – en roman.
 Pelle Erobreren (film) – filmatiseringen af romanen.